tomron87/hebrew-wikipedia-sentences-corpus huggingface dataset:
"שחר" (2001-2002) – סדרה קומית בכיכובו של איתי שגב בתפקיד מורה המתחזה לאישה.
לצד שגב כיכבה תחילה יעל בר זוהר ובעונה השנייה נועה תשבי.
"שאול" (2002) – סדרה קומית בכיכובו של דוב'לה גליקמן בתפקידו המפורסם כמוכר הפרחים שאול (אותו גילם לפני כן בפרסומות לדפי זהב).
"אנחנו במפה" (2015) – תוכנית מערכונים סאטירית בכיכובם של שלישיית מה קשור, ובהשתתפות אורנה בנאי, צחי גראד ומוני מושונוב..
"שקופים" (2021) - תוכנית מערכונים בכיכובם של גורי אלפי ויובל סמו, ובהשתתפות אלי יצפאן, גילה אלמגור ותיקי דיין.
"דם הרבנים"(2019-רץ) – קומדיית מתח מוזיקלי ודרמטי, המגוללת את סיפורם של אנשים חרדים עם בגרות מלאה.
"אוטונומיות" (2018) – מיני סדרה על מאבק בין אוטונומיה חרדית לבין מדינה ישראלית-חילונית על ילדה חטופה.
בהשתתפות: אסי כהן, רותם סלע, טלי שרון, שולי רנד, דניאלה קרטס, יעקב זדה דניאל, דאנה איבגי ועוד.
"המגפה" (2013) – מיני סדרת מתח על מגפה מסתורית שפורצת בפרויקט מגורים יוקרתי לעשירים.
בהשתתפות: שלמה בראבא, מנשה נוי, דביר בנדק, עידית טפרסון, שמרית לוסטיג ואחרים.
"יחפים" (2012) – מיני סדרת-דרמה שמספרת את סיפורם של שלושה דורות בקיבוץ ישראלי.
בהשתתפות: אוהד קנולר, מארינה מקסימיליאן, יחזקאל לזרוב, ורד פלדמן ואחרים.
"אדמה" (2011) – מיני-סדרה העוקבת אחר שלושה דורות במשפחה למודת טרגדיות הנאבקת על אדמתה במושב בדרום הארץ.
בהשתתפות: מוחמד בכרי, מנשה נוי, ליאור אשכנזי, יעל אבקסיס, אוולין הגואל ועמוס לביא (בתפקידו האחרון).
"נבלות" (2010) – מיני-סדרה דרמטית על פי שתי יצירות של יורם קניוק, המגוללת את סיפורם של 2 חברים בגיל מתקדם היוצאים למסע רצחני בעקבות עוול מצד הדור הצעיר.
בכיכובם: של יהורם גאון ויוסי פולק.
"טרויקה" (2010) – מיני סדרה של ארז קו אל וליאון פרודובסקי העוסקת בחבורת גברים שמחפשים אחר דמות מסתורית בתל אביב, ברמלה ובמדבר בהשתתפות: הנרי דוד, פיני טבגר, ולדימיר פרידמן ואלון דהן.
"תמיד אותו חלום" (2009) – מיני סדרה מוזיקלית המבוססת על שיריו של הזמר צביקה פיק בכיכובם: של עידו רוזנברג, דנה פרידר ומיה דגן.
"מה שנחוץ לרווק" (2009) – מיני-סדרה של עירית לינור על פי הרומן המפורסם "גאווה ודעה קדומה" של ג'יין אוסטן.
בהשתתפות: יעל הדר, דן שפירא, חנה לסלאו, פיני טבגר ואחרים.
"סוזנה הבוכייה" (2009) – מיני-סדרה דרמטית המבוססת על ספרה המצליח של אלונה קמחי באותו השם.
בהשתתפות: מאיה מרון, צק ברקמן, גליה ישי, מרינה מקסימיליאן בלומין, שרית וינו אלעד, אלברט אילוז ועוד.
"תעשה לי ילד" (2008) – מיני סדרה העוסקת בכוכבי עולם הרוק, וסגנון חייהם הקיצוני, בהשתתפות חברי להקת "מרסדס בנד".
"להוציא את הכלב" (2007) – סדרת דרמה העוסקת במונוגמיה בעידן המודרני, בהשתתפות: מוני מושונוב, אורלי זילברשץ ורמי הויברגר.
"חברות הכי טובות" (2006) – מיני-סדרה בשלושה חלקים, עיבוד טלוויזיוני למחזה מאת ענת גוב בכיכובן: של ענת וקסמן, קרן מור ושרה פון שוורצה.
"בסימן ונוס" (2005) – מיני-סדרה דרמטית, מבוססת על ספרו של אורי אדלמן, בהשתתפות: יהודה לוי, נטע גרטי וגורי אלפי.
"הלב של עמליה" – (2005) מיני-סדרת דרמה לנוער, העוסקת בחייהם של בני-עשרה.
בהשתתפות: רמה מסינגר, יואב הייט, אלון פרידמן ושירה נאור.
"חשופים" (2009-2008) – טלנובלה העוסקת בחברת חדשות, בהשתתפות יעל בר זוהר, גיא לואל, צופית גרנט ואלון נוימן.
"בובות" (2008-2007) – טלנובלה העוסקת בעולם הדוגמנות, בהשתתפות דודו טופז, מירי בוהדנה, גל גדות ואלי אלטוניו.
"האלופה" (2009-2006) – טלנובלה סביב עולם הכדורגלנים, בהשתתפות יהודה לוי, עפר שכטר, לירז צ'רכי ועדי הימלבלוי.
"טלנובלה בע"מ" (2005) – טלנובלה דרמטית-קומית על עולם הטלנובלות בהשתתפות יעל בר-זוהר, עפר שכטר וטלי שרון.
"מיכאלה" (2004) – טלנובלה אודות אנשי היי-טק, בהשתתפות אפרת כהן (בתפקיד כפול), נתן רביץ, ניר לוי ואלברט אילוז.
"משחק החיים" (2003) – טלנובלה סביב עולם התיאטרון בהשתתפות לירון וייסמן, ניר לוי וגיא אריאלי.
"לחיי האהבה" (2002-2001) – טלנובלה, סביב משפחה המנהלת יקב, בהשתתפות סופי צדקה, גיל פרנק ויהודה לוי.
"אחיות לילה" (2010) – תוכנית לייט-נייט הבוחנת את הגבריות הישראלית, בהנחיית מירי בוהדנה, אילנית לוי והילה נחשון.
"עונת החתונות" (2011-2009) – תוכנית הומוריסטית העוקבת אחר זוגות בהכנת חתונתם, בהגשת דנה מודן ורועי לוי.
"טינופת" (2009-2008) – תוכנית פאנל לילית ומאולתרת, בהשתתפות יובל מנדלסון, ליאור כפיר ומשתתפים נוספים.
"מה קשור?" (2008-2007) – תוכנית בידור יומית בהנחיית שלישיית "מה קשור?", בה הם מארחים, מופיעים בקטעי סטנד-אפ ושרים.
"אישי עם גיל ריבה" (2008-2007) – תוכנית ראיונות בהנחיית גיל ריבה.
"בנות" (2007-2006) – תוכנית פאנל של קבוצת נשים, ביניהן רבקה מיכאלי ודנה ספקטור.
"אקזיט" (2006-2005) – עברה מערוץ 10 – תוכנית נוער יומית בהנחיית עפר שכטר, מלי לוי, שירי מימון, אסי עזר ומיכאל מושונוב.
בעונה נוספת הנחו אסף פורמן, איתי תורג'מן וליאל דניר.
"גיל חובב והתוספות" (2005) – תוכנית בישול בהנחיית גיל חובב.
"יצפאן" (2006-2001) – תוכנית מערכונים ובידור בהנחיית אלי יצפאן.
"מרב מיכאלי" (2000) – תוכנית ראיונות לילית בהנחיית מרב מיכאלי.
"ערב טוב עם גיא פינס" (2010-1997) – תוכנית פנאי, בידור ורכילות בהנחיית גיא פינס.
בפברואר 2010 עברה התוכנית להיות משודרת בערוץ 10 והחל מנובמבר 2017 משודרת בקשת 12.
"יאיר לפיד חי בעשר" (1999-1997) – תוכנית אירוח לילית בהנחיית יאיר לפיד.
"סיפור אהבה עם יוסי סיאס" 1998-1997) – תוכנית אירוח אינטימית בנושא אהבה ויחסים, בהנחיית יוסי סיאס.
"ערוץ 3 בעיר" (1997) – תוכנית קיץ אשר התארחה בכל שבוע בעיר אחרת בארץ, בהשתתפות אמנים שונים ובהגשת יעל בר זוהר וצ'רלי בוזגלו.
"בידור הערב" (1996-1994) – מגזין המסקר את עולם הבידור והרכילות, בהנחיית גיא פינס (בחלק מהזמן יחד עם יעל אבקסיס).
"הקופסה" (1996-1994) – מגזין מוזיקה יומי בהנחיית שרון קנטור.
"שעון הקיץ" (1994) – רצועת שידור יומית בשעות הערב בין תוכניות הערוץ, בהנחיית שרון קנטור, אביגיל אריאלי, גיל קופטש, גיא פינס ועוד.
"יציאת חירום" (1994-1992) – מגזין נוער יומי אשר עסק בעיקר במוזיקה, בהנחיית שרון קנטור, דן תורן ועוד.
התוכנית שודרה במקביל בערוץ הילדים.
"טוטו משפחתי" (1992-1995) – שעשועון משפחתי המבוסס על סקרים ומשאלים, בהנחיית דודו טופז ומאוחר יותר ציפי שביט.
"החצי השני" (1996-1998) – שעשועון היכרויות בהנחיית נתן רביץ ושירלי ברנר (בהמשך החליפה אותה סיגל שחמון).
"זמנך עבר" (1997) – תוכנית גילוי כישרונות בהנחיית דידי הררי.
"עיניים שלי" (1999-2000) – שעשועון טריוויה בהנחיית יונתן טל.
"מלך הטריוויה" (1997-2000) – שעשועון טריוויה בהנחיית אלי ישראלי.
"לו לה לה" (2000-2001) – שעשועון היכרויות בהנחיית שלום אסייג ומאוחר יותר שבי זרעיה.
"אהבה בכבלים" (2001) – תוכנית מציאות בהנחיית דנה דבורין, בה 5 אנשים כבולים בשלשלאות לבן או בת זוג פוטנציאליים ומתחרים על לבם.
"אני רוצה להיות נטליה אוריירו" (2002) – משדר מיוחד בהנחיית אורנה דץ ודן תורג'מן ששודר בשידור חי מהיכל יד אליהו ומטרתו הייתה למצוא את הגרסה הישראלית של הכוכבת הארגנטינאית נטליה אוריירו.
אוריירו אף השתתפה באירוע כאורחת כבוד.
"מכל הבנות בעולם" (2006) – תוכנית מציאות, העוקבת אחר תחרות בין קבוצת בנות על ליבו של ארי גולדמן, אמריקאי-עשיר.
לאחר עלייתו של ערוץ HOT Real לאוויר ב-10 באוקטובר 2019, כל תוכניות הדוקו-ריאליטי של HOT עברו להיות משודרות בערוץ זה בלבד.
"פוליאקובים" (2016-הווה) – תוכנית דוקו-ריאליטי המתעדת את חייהם של משפחת פוליאקוב.
בהשתתפות: יעל פוליאקוב, אימה – שוש פוליאקוב, אחיה – אריאל ואיתמר פוליאקוב.
"הקודחים" (2015) – המתקשר אורן זריף מגייס חמישה מחבריו: נירו לוי, חנוך דאום, רון שובל, טום קשתי וגדעון לוי, ובעזרת יכולות התקשור של זריף הם יוצאים למצוא נפט.
"היחידה" (2018-2014) – תוכנית הלוקחת עשרה ידוענים מוכשרים שאוהבים לשיר, ושולחים אותם לימי הצבא ומקימים להקה צבאית.
"גולשי ספות" (2013-הווה) – תוכנית מציאות הלוקחת קבוצה של משתתפים למסע מבלי ידיעתם לאן הם מגיעים ועל איזו ספה הם עומדים לישון.
"מחוברות" (2011-2009) – תוכנית דוקו-ריאליטי יומית, בה 5 נשים ישראליות מתעדות את חייהן ביומני וידאו.
בהשתתפות: דנה ספקטור, ליאת בר און, מירי חנוך, אליזרין וייסברג וחנה רטינוב.
"מחוברים" (2012-2010) – הגרסה הגברית לסדרה "מחוברות" – 5 גברים ישראלים מתעדים את חייהם ביומני וידאו.
בהשתתפות דודו בוסי, רן שריג, שי גולדן, ישי גרין ולואיס אדרי.
"מחוברים פלוס" (2013-הווה) – סדרה תיעודית ישראלית, בה 6 אנשים מקבלים מצלמה ומתעדים את חייהם האישיים מנקודת מבטם.
"גולסטאר" (2012-הווה) – תוכנית מציאות בה 10 ידוענים מרכיבים קבוצת כדורגל וחיים יחדיו במחנה אימונים תחת פיקודו של שייע פייגנבוים.
"לפידנקנר" (1997) – תוכנית אקטואליה שבועית בהנחיית יוסף (טומי) לפיד ואמנון דנקנר.
"חדשות הוט" (2005-2008) – תוכנית חדשות, שונה לגבי כל אזור בארץ, בהנחיית נתן זהבי, מרב מיכאלי ומנחים נוספים.
"סטטוס" (2010) – תוכנית אקטואליה יומית בהנחיית קרנית גולדווסר ועידן קוולר.
"חדר החדשות" (2011-2013) – מהדורת "חדשות מקומיות" – תוכנית חדשות, המחולקת לפי אזורי גאוגרפיים וכוללת גם מהדורה בשפה הערבית.
בהגשת הדס סיני, דוריה למפל, מאיה חסון ונוספים.
"סוגרים חשבון" (עבר מהטלוויזיה החינוכית, 2019 ואילך) – תוכנית כלכלית בהגשת סטלה קורין-ליבר ושלמה מעוז.
בעבר שודרה התוכנית באולפני JCS שבתל אביב, כיום משודרת מאולפני i24News.
עם המעבר להוט צורפה לצוות המנחים כתבת חברת החדשות יונה לייבזון.
ערוץ הוט 3 נחשב כערוץ הדגל של חברת הכבלים בתחום הסדרות מחו"ל (השנים המצוינות הן שנות השידור בערוץ ולא בארץ המקור):
HOMmega היא חברת תקליטים של מוזיקת טראנס שנוסד בישראל בשנת 1997 על ידי אייל ינקוביץ', די.ג'יי.
כיום הומגה נחשב לאחד מהלייבלים הפופולרים בסצנת הטראנס העולמית ומפיק מוזיקה באירופה, יפן, צפון אפריקה, דרום אפריקה, הונג קונג ואוסטרליה ואומניה מקבלים כיסוי תקשורתי נרחב בעולם הטראנס וכן מבוקשים במועדונים ובפסטיבלי טראנס באופן קבוע.
בהפקה של חלקם מעורב הלייבל עצמו ועל כך זוכה להערכה רבה בכל העולם מצד אומנים ולייבלים אחרים.
בשנת 2017 נפטר אייל ינקוביץ' ז"ל עקב מחלת הסרטן ובכך בשנת 2018 נכנסה החברה להליך פירוק שהוביל לסגירתה.
בשנת 2019 חזר הלייבל לפעול וכיום משחרר אלבומים ואוספים של הרכבים חדשים וגם ותיקים.
אייל ינקוביץ' היה תקליטן אירועים קטנים, כשהמוזיקה שניגן הייתה רוב פופ.
בזמן שירותו הצבאי הגיע למסיבת הטראנס הראשונה בחייו (בה ניגנו אבי ניסים וגיא סבג, לימים אסטרל פרוג'קשן) בשל לחץ של חבר.
ינקוביץ' התחבר למוזיקה והחל לעסוק באיסוף טראקי טראנס בצורה אובססיבית והפך לתקליטן טראנס לאירועים קטנים ופרטיים של חברים.
ינקוביץ' החל להצליח בתחום התקליטנות והחל לעבוד כמוכר בחנות הטראנס הראשונה בארץ, "סיילנס", שמוקמה בחולון.
לאחר שעזב את "סיילנס", ינקוביץ' החל לעבוד בחברת "מלודיה", שעסקה בעריכת אוספי טראנס.
בשנת 1997 עזב ינקוביץ' את "מלודיה" והקים את הומגה יחד עם חברו מאיר כהן (שגם הכיר לינקוביץ' את עולם התקליטנות).
האמן הראשון שחתם בהומגה הוא משה קינן (xerox) שהוציא את האוסף "Full ON" (שעל שמו נקרא הטראנס פול און, סגנון טראנס רקיד וקצבי, שמח ומלודי בעל שינויים מהירים) והפך למנהל המוזיקלי של הלייבל.
הלייבל הוציא בעיקר אוספים (שחלקם זכו להצלחה רבה להגיע למעמד של אלבום זהב) כמו: full on ,Israeliens ,Israel's psychedelic trance, ועוד.
האלבום הראשון שהוצא על ידי הלייבל היה "Human Race" של Xerox ו Freeman (משה קינן ודורון קוסובסקי שנקראים כיום "Xerox & Freeman") שזכה להצלחה רבה, ומאלבום זה נמכרו 7,000 עותקים (הישג אדיר לאלבום בכורה ובמיוחד לאלבום בכורה של לייבל).
עם הזמן חתמו אמנים נוספים בהומגה, כמו: PsySex ו-Psycraft, אבל הלייבל לא זכה להצלחה כלכלית.
ינקוביץ' החל לעבוד גם בלייבל הטראנס BNE, שם הכיר אמנים, שלימים חתמו בהומגה.
למרות זאת, ינקוביץ' ניהל אותם, וכשחזר להומגה נוצרה בעיה, כשלבסוף הוחלט על חלוקה, שלפיה ינקוביץ' ינהל את ההופעות של ההרכב, ו-BNE ינהלו את האלבומים שלהם.
בשנת 2001 די ג'יי יהל שרמן הוציא את אלבומו השני "Waves of Sound" בהומגה.
האלבום זכה להצלחה רבה ונמכרו 15,000 עותקים שלו, דבר שעזר להומגה רבות.
בשנת 2002 החליט אביחן ליבנה (Cosma) לעבור להומגה, משום שהתחבר יותר לסגנון האמנים של הלייבל.
מכיוון שגם יהל וגם אביחן היו אמנים פופולרים ומצליחים יחסית, לכל אחד מהם היו דרישות גבוהות, וינקוביץ' חש שהוא לא יוכל לנהל את שניהם לכן לבסוף יהל עזב את הלייבל.
בשנת 2003 אביחן נהרג בתאונת אופנוע, אירוע שהנחית מכה קשה על הלייבל.
משנת 2003 אינפקטד מאשרום החלו להופיע במועדון הבריטי הנחשב Brixton Academy יחד עם אבי שמיילוב, כאשר Sub6 ואייל ינקוביץ' הופיעו בהופעות "חימום".
בחודש של אותה ההופעה הופיעו גם לינקין פארק ואמינם באותו המועדון.
מאז אותה ההופעה, בכל שנה אינפקטד מאשרום ואבי שמיילוב מופיעים במועדון, כשאת הופעת ה"חימום" מבצעים באופן מסורתי אייל ינקוביץ' ואמן נוסף מהלייבל (שמתחלף בכל שנה).
בשנת 2004 אבי שמיילוב הוציא את אלבומו השני, Artcore, שזכה להצלחה מסחררת והגיע למעמד של אלבום זהב (מכירות של מעל ל-20,000 עותקים).
בשנת 2005 נוצרו שיתופי פעולה בין הומגה לבין לייבל בריטי, כשבין שיתופי הפעולה אבי שמיילוב הוציא אוסף כפול שכלל להיטים של אמני הלייבל.
לאחר מכן, ברשימת "100 ה-DJS הטובים בעולם לשנת 2007" מאת הדי ג'יי מאג הגיעו אינפקטד מאשרום לעשירייה הראשונה ואסטריקס למקום ה-18, הישג ענק בשל העובדה שגם אינפקטד מאשרום וגם אסטריקס מנוהלים על ידי אותו הלייבל.
בשנת 2008 המיני-אלבום Art of work של Psycraft זכה להערכה רבה מאת אותו המגזין.
ההרכב החל דרכו בשנת 1996 ומאז הופיע ברחבי העולם.
ההרכב הוציא עשרה אלבומים באורך מלא (האחרון ב-2017) ועוד סינגלים ומיני-אלבומים (EP) רבים.
הצמד נחשב לאחד מהרכבי הטראנס והמוזיקה האלקטרונית המוכרים בעולם שנכנס לא אחת לדירוג העולמי של 100 יוצרי השנה במגזין היוקרתי DJ-Mag.
החל את דרכו בשנת 1998, ומאז נחשב לאומן מוביל ופורץ דרך בתחום הטראנס בישראל ובעולם.
באמתחתו 5 אלבומים באורך מלא ועוד סינגלים ומיני-אלבומים.
סוויסה הופיע בפסטיבלים בינלאומיים בכל העולם.
אבי שמיילוב הוא אמן טראנס פול און.
אלבומו הראשון (Eye to eye) נמכר בכ-10,000 עותקים.
האלבום השני (Artcore) נמכר בכ-20,000 עותקים והפך אותו לאחד מאמני הפול און המבוקשים בעולם.
אסטריקס גם הוציא אוסף כפול.
בשנת 2005 דורג ברשימת 100 היוצרים של השנה של המגזין DJMAG במקום ה-75,בשנת 2006 בדירוג 41 ובשנת 2007 בדירוג 18 ובכך הפך ליוצר הפול און המוביל בעולם.
משנת 2003 מופיע לצד אינפקטד מאשרום כל שנה במועדון הבריטי Brixton Academy.
הם היו יוצרי המוזיקה האלקטרונית הראשונים שהופיעו במועדון.
האחים אוהד וגולן אהרוני, יוצרים המשלבים טראנס פול און עם אלמנטים של פופ ומוזיקה שחורה.
יצרו להיטים כמו הטראק on the gorund ו-ra heya (עם הזמרת מישל אדמסון).
אלבום הבכורה שלהם שיצא בשנת 2004 (Who needs love songs) קיבל את הכותרת "אלבום השנה" מאת המגזין הישראלי "די ג'יי העיר", קיבל את התואר "אבן דרך בטראנס הישראלי" על ידי האתר ynet ,ובכך מיצב אותם כאחד מהרכבי הטראנס המצליחים בעולם.
דלית אייזנר, יוצרת טראנס פול און משולב באלמנטים של רוק.
התחילה את דרכה המוזיקלית בבר בנמל תל אביב שם שמע אותה אחד המפיקים של הלייבל והחליט להחתים אותה על חוזה מיידית.
אלבום הבכורה שלה (Hectic) יצא בשנת 2005. כל שנה הופיעה באופן מסורתי כ"חימום" להופעה של אסטריקס ואינפקטד מאשרום במועדון הבריטי Brixton Academy.
חלקם מהטראקים שעשתה זכו להישמע בתוכנית הטלוויזיה הדרמה - קומית מסודרים.
עד מהרה זכתה להצלחה והוכתרה כאחת הנשים המצליחות בעולם הטראנס, וכחלוצה ופורצת דרך בתור אישה בתחום גברי יחסית.
כיום חזרה דלית בתשובה ומופיעה רק בפני קהל מסורתי ומופרד באירועים פרטיים, ואף שותפה בלהקת בנות מסורתיות וחרדיות המנגנות חומר מקורי.
אלון אלגרסי וניר סידון, יוצרי טראנס פול און עם שילוב אלמנטים של רוק.
הוציאו 3 אלבומים והאחרון ביניהם שיצא ב-2006 (computech) זכה להצלחה מסחררת וכלל גם רמיקס לטראק משותף של אינפקטד מאשרום ודי ג'יי יהל ורמיקס לזמר קנדי (הרמיקס הושמע בגלגלצ והיה לבין טראקי הטראנס - אלקטרוניקה שהושמעו ברדיו הישראלי).
הוציאו את המיני אלבום art of work שכלל קטעים מסחריים שמשלבים את סגנונות הרוק והקלאב, המיני אלבום זכה להערכה מצד הדי ג'יי מאג.
אביחן ליבנה, יוצר ששילב מספר סגנונות של מוזיקה אלקטרונית.
אביחן התחיל את דרכו בלייבל BNE ולאחר מכן עבר אל הומגה.
נחשב ליוצר פופולרי וייחודי (במיוחד בגלל סגנונו המיוחד בעל הקהל הגמיש) ונחשב למבטיח מאוד.
אביחן נהרג בתאונת אופנוע במרץ 2003, מותו הפך אותו לבין יוצרי הטראנס הישראלי הידועים ביותר וגרם לו לקבל כבוד והערכה רבים.
HOT בידור (נקרא HOT בידור ישראלי עד ספטמבר 2018) הוא ערוץ טלוויזיה ישראלי של HOT שהחל בשידוריו ב-30 באוקטובר 2005. הערוץ עוקב אחרי תעשיית הבידור והתרבות בישראל.
הערוץ משדר באפיק 7 בכל ימות השבוע, מהשעה 08:00 ועד השעה 3 לפנות בוקר (בקירוב).
בסוף השבוע הערוץ משדר ללא הפסקה.
הערוץ משדר במחזוריות סדרות בידור, אופרות סבון וטלנובלות מן העבר, כמו "משחק החיים" "רמת אביב גימל", "סיטי טאוור", "לגעת באושר", "פיק אפ", "לחיי האהבה", "אהבה מעבר לפינה", "האלופה", "בובות", "חשופים" ועוד.
פרט לסדרות, הערוץ משדר תוכניות רבות מן העבר.
בהן: "מי מפחד מצופית גרנט?", "לימוזינה", "כל לילה עם אסף הראל", "בשידור חי עם דן שילון", "סוף עונת התפוזים", "זבנג", "אקזיט" (עונות קודמות), "מילקשייק", "הדוגמניות" ועוד.
הערוץ שידר גם את התוכניות "ערב טוב עם גיא פינס" ו"מה קשור?" אחרי השידור בערוץ הוט 3. החל מינואר 2009 הערוץ שידר את "ערב טוב עם גיא פינס" בבכורה מדי יום, בעוד בערוץ "הוט 3" התוכנית שודרה בסמוך בשידורים חוזרים.
בפברואר 2010 הועלתה באותה המשבצת התוכנית "חדשות הבידור" במקום תוכניתו של פינס, אשר הועברה לערוץ 10.
עם זאת, הערוץ משדר גם תוכניות מקור שהפיק בעצמו שזכו לביקורות טובות ולתשבחות רבות.
בין תוכניות המקור אפשר למנות את "דוקוסלב", "שניים", "צהבת", "חדר הלבשה", "המצעד", "פירמה", "האלופה - חדר הלבשה", "בובות - חדר הלבשה", "המושכים בחוטים", "חלום הוליוודי", "יום בחיי", "הסיפור מאחורי", "אזור התעשייה", "שיחת נפש", "תחנות בזמן", "TLV - עושים את תל אביב", "חלומות מפלסטיק" ועוד.
בשנת 2007 שודרה בערוץ הסדרה הדוקומנטרית "פשה" אודות המפיק ומגלה הכישרונות אברהם דשא (פשנל), ובשנת 2008 קיבלה סדרה זו מועמדות לפרס האקדמיה לטלוויזיה.
בשנת 2008 שודרה בערוץ הסדרה התיעודית "הרצל פינת רפאלי" פרי יצירתו של הבמאי דוד דרעי.
הסדרה עסקה בדמויות, בגיבורים ובסמלים שעיצבו את עולם התרבות, הבידור, הפוליטיקה והזוהר של ישראל בששים שנות קיומה.
הסדרה שודרה לראשונה ביום העצמאות ה-60 בשנת 2008, וקיבלה מועמדות לפרס האקדמיה הישראלית לקולנוע וטלוויזיה בקטגוריית סדרת התעודה הטובה ביותר לשנה זו.
הערוץ משדר גם תוכניות של "מאחורי הקלעים" של סרטי קולנוע ישראלים, פרסומות ישראליות וסדרות ישראליות חדשות.
התוכניות "שיחת נפש" ו"המושכים בחוטים" הפכו בעונות מתקדמות יותר להפקה משותפת של הערוץ והטלוויזיה החינוכית, ומשודרות בשני הגופים.
בסוף כל שבוע, ובחגים משדר הערוץ סרטים ישראליים מכל הזמנים.
באפריל 2014 הועבר הערוץ לשידור בפורמט מסך רחב (16:9).
בשנת 2017 הפיק הערוץ יחד עם חברת ההפקות דורי מדיה דרסט את הטלנובלה "פולמון".
זוהי הטלנובלה המקורית הראשונה של הערוץ מאז הקמתו ב-2005 ולאחר שבמשך שנים משדר במחזוריות אופרות סבון וטלנובלות מן העבר כדוגמת "לגעת באושר", "לחיי האהבה" ו"משחק החיים".
בספטמבר 2018 הוסב שם הערוץ ל"הוט בידור", כחלק מהמיתוג המחודש של חברת "הוט".
TLV - עושים את תל אביב
ערב טוב עם גיא פינס
HMV (ראשי תיבות באנגלית של His Master's Voice, "קול בעליו") הוא תאגיד בידור ומוזיקה בריטי.
שורשי החברה נעוצים בחברת התקליטים חברת גרמופון (Gramophone Company) הבריטית, שנוסדה בשנת 1897 על ידי ממציא הגרמופון, אמיל ברלינר.
בשנת 1899 רכש בארי אוון, שותפו של ברלינר, את הזכויות על הציור His Master's Voice והפך אותו למותג לכל החברות שלו, כאשר בבריטניה הפכה "חברת גרמופון" למזוהה עם המותג "קול בעליו"-His Master's Voice ובקיצור: HMV.
בשנת 1931 התמזגה HMV לענק הבידור והאלקטרוניקה, EMI, אולם המותג נשמר.
רשת חנויות התקליטים של HMV התחילה מחנות אחת בלונדון ב-1921 וצמחה לרשת כלל עולמית, עם מעל 300 חנויות ברחבי העולם בשיאה, ב-1996. ב-2002 הונפקה הרשת כחברה ציבורית נפרדת.
בשנת 1892 הקים אמיל ברלינר, ממציא הגרמופון, את חברת ברלינר גרמופון בארצות הברית, ב-1897 פתח יחד עם שותפיו, ויליאם בארי אוון (William Barry Owen) וטרוור ויליאמס (Trevor Williams) את השלוחה הבריטית (השלוחה הגרמנית, דויטשה גרמופון, נפתחה שנה מאוחר יותר והיא קיימת עד היום).
למרות שהמותג "His Master's Voice" שימש את ויקטור טוקינג משין (החברה שירשה את "ברלינר גרמופון" בארצות הברית) כבר מ-1902, בבריטניה החלו להנפיק תוויות הנושאות את הסמל רק ב-1909, לפני כן נעשה שימוש בתוויות עם ציור של מלאך.
מאז נקראה החברה בפי כל "His Master's Voice", או בקיצור, HMV.
בשנת 1921 נפתחה חנות התקליטים הראשונה של HMV בלונדון, ברחוב אוקספורד, מאז גדלה רשת החנויות במקביל לחברת התקליטים, ומכרה גם תקליטים של חברות מתחרות.
בשנת 1931 חברה HMV יחד עם חברת קולומביה גרפופון הבריטית ליצירת EMI.
HMV נותרה כמותג הקלטות נפרד בתוך EMI ושמרה על רשת החנויות.
בין 1966 ו-1976 הפכה רשת חניות HMV לגדולה מסוגה בבריטניה.
ב-1986 הפכה רשת החנויות לחטיבה נפרדת ב-EMI.
אחד הנכסים שהביאה עמה HMV ל-EMI היה מפיק המוזיקה הקלאסית וולטר לג וקטלוג ההקלטות הקלאסיות של HMV אוחד למותג "EMI Classics".
הקטלוג הקלאסי כלל בין היתר את התזמורת של לה סקאלה, זמרי האופרה ג'וזפה די סטפנו, טיטו גובי וויקטור דה סאבאטה, הזמרות פרידה ליידר וזלמה קורץ, הצ'לנית ביאטריס האריסון, הפסנתרן קרל אולריך שנאבל, הכנר אנטל דוראטי ועוד.
ב-2002 הונפקה HMV בבורסה לניירות ערך בלונדון והיא מהווה אחת מ-250 החברות הגדולות הבאות לאחר 100 החברות הגדולות ביותר בבורסה זו (מדד FTSE 250).
בשיאה, ב-1996, היו ל-HMV 300 חנויות בבריטניה, אירלנד, קנדה, אוסטרליה, יפן, סינגפור, הונג קונג והודו.
נכון ל-2010 הרשת עדיין פעילה רק בבריטניה, קנדה, סינגפור והונג קונג, בעוד שבשאר המדינות נמכרה השליטה לחברות מקומיות.
הרשת מוכרת ציוד מוזיקה ובידור מגוון: CD, DVD, ספרים, תוכנות, משחקי מחשב, משחקי וידאו, נגני מדיה ניידים (כגון נגני MP3 ודומיהם) וכדומה.
הוט סינמה היא רשת ישראלית של עשרה מתחמי בתי קולנוע הפועלים בפריסה ארצית, לצד סניף פופ-אפ נוסף שנפתח מדי תקופה במיקומים משתנים.
כיום הרשת הינה חברת בת של קבוצת אלקטרה ובעבר, בין השנים 2007 לינואר 2019 פעלה תחת המותג "גלובוס מקס".
רשת בתי הקולנוע HOT Cinema הוקמה בשנת 2007, תחילה תחת המותג "גלובוס מקס"
פעילותה בשנותיה הראשונות התבססה על שותפות בין איש העסקים בנט קפלן, בעלי מתחם The Max Entertainment Palace באילת, לבין איש הקולנוע יורם גלובוס, מבעלי רשת בתי הקולנוע "גלובוס גרופ" אשר כיהן גם כמנכ"ל החברה.
בשנת 2010 עברה החברה תהליך מיתוג מחדש שכלל: חידוש הלוגו, עיצוב זהות תאגידית חדשה ושדרוג של מתחמי הרשת.
מהלך זה נועד לרענן את תדמית הרשת ולחזק את חוויית הצפייה של המבקרים בבתי הקולנוע.
באמצע שנת 2014 רכשה הקבוצה בראשות בנט קפלן את מניות החברה שהיו בבעלות יורם גלובוס, ובכך הפכה לבעלת השליטה המלאה בה.
בתי הקולנוע של רשת גלובוס גרופ עברו לניהול גלובוס מקס ועברו מיתוג בהתאם.
באותה שנה, החלה החברה לשמש כמפיצה הרשמית בישראל של סרטי האחים וורנר, יוניברסל ופרמאונט.
בדצמבר 2018 חתמה קבוצת אלקו על הסכם שיתוף פעולה עם חברת HOT שבמסגרתו שונה שם הרשת ל־HOT CINEMA תהליך המיתוג מחדש יצא לדרך בחודש פברואר 2019.
במאי 2024 מונה גיל סתיו לתפקיד מנכ"ל רשת HOT CINEMA ומפעילת דרים גרופ של קבוצת אלקו.
נכון לסוף שנת 2025, הרשת מפעילה כ-10 סניפים בפריסה ארצית: כפר סבא, פתח תקווה, מודיעין, רחובות, חיפה, קריון, כרמיאל, נהריה, אשקלון ואשדוד.
בנוסף לסניפים אלו, הרשת מחזיקה בסניף נוסף – סניף "פופ אפ", אשר מיקומו משתנה מעת לעת.
בנוסף להקרנת סרטים, מפעילה רשת Hot cinema את רצועת הפעילות "לא רק קולנוע" הכוללת מופעי סטנדאפ בעברית וברוסית, מפגשי מעריצים עם ידוענים ויוטיוברים, שיחות עם יוצרים, הרצאות, הקרנות מיוחדות של סרטים מהעבר וכן הצגות לילדים.
לרשת 10 מתחמים ברחבי הארץ:
הוט סינמה קריון - ממוקם בתוך קניון הקריון בקריית ביאליק, כולל 16 אולמות קולנוע ומתחם VIP.
מתחם בתי הקולנוע והמסעדות עבר שיפוץ בשנים 2014–2015 וכולל מתחם ענק של מסעדות ואטרקציות בהן משחקייה השייכת לרשת Time Machine.
הוט סינמה גרנד קניון חיפה - נפתח באפריל 2016 בגרנד קניון בחיפה וכולל 17 אולמות קולנוע בשלושה מפלסים, עם מערכת הסאונד דולבי אטמוס.
במתחם ישנו מזנון גדול המציע ארוחות לילדים ומבוגרים.
הוט סינמה אשדוד - ממוקם בקניון סי-מול אשדוד.
הוט סינמה נהריה - ממוקם בקניון נהריה.
כולל 4 אולמות קולנוע בלבד ונחשב ל"קולנוע בוטיק", לפי החברה.
הוט סינמה פתח תקווה - ממוקם בקניון הגדול בפתח תקווה.
בעבר שכן במקום קולנוע של רשת רב חן וב-12 בדצמבר 2014, נפתח בית הקולנוע המחודש לקהל.
הוט סינמה מודיעין - ממוקם בישפרו סנטר, מודיעין וכולל 10 אולמות קולנוע.
הוט סינמה כפר סבא - קומפלקס גדול במתחם "אושילנד" ומכיל 18 אולמות קולנוע במתחם בידור, בילוי ומסחר בשטח של 45 אלף מ"ר.
בעבר, בית הקולנוע פעל תחת המותג "גלובס מקס" בקניון מקס בעיר.
הוט סינמה רחובות - ממוקם בקניון רחובות.
כולל 8 אולמות קולנוע מאובזרים עם מערכת הסאונד דולבי אטמוס.
הוט סינמה כרמיאל - באגף חדש בקומפלקס קניון חוצות כרמיאל שבאזור התעשייה - כולל 6 אולמות קולנוע.
הוט סינמה אשקלון - ממוקם במתחם "מרינה מול" באשקלון וכולל 8 אולמות קולנוע.
DREAM STAGE בחולון - מועדון ההופעות החדש מבית HOT CINEMA ברוקמים 26, חולון - בו מתקיימות הופעות לייב, הרצאות ועוד
HMG-CoA רדוקטז הוא האנזים המזרז את השלב קובע הקצב בתהליך המטבולי של יצירת כולסטרול בגוף החי - הפיכה של HMG-CoA למבלונאט, שבתורו הופך לחומרים רבים מקבוצת הטרפנים (בהם כולסטרול).
האנזים מעוכב, כחלק ממנגנון משוב שלילי, על ידי כולסטרול שמגיע לתאים כתוצאה מהכנסה ופרוק של LDL דרך רצפטורים ל-LDL, וכמו כן על ידי כולסטרול שעובר חמצון בתאים.
מעכבים תחרותיים של האנזים, משרים ביטוי מוגבר של רצפטורים ל-LDL על הממברנות של תאי הכבד, מה שמביא להגברת קצב כניסת ה-LDL לתאים.
בעקבות כך, קטן ריכוז ה-LDL פלזמה, אשר נחשב אחד הגורמים המשמעותיים ביותר בתהליך היווצרות טרשת העורקים.
על כן, מהווה האנזים יעד למספר רב של תרופות להורדת כולסטרול שידועות בשמן הכללי סטטינים.
כדי לבצע את פעולתו משתמש האנזים בשתי מולקולות NADPH ככוח מחזר, ובכך יוצר שתי מולקולות +NADP.
כמו כן, בפעולה מתנתקת קבוצת CoA-SH מהסובסטראט.
HMG-CoA רדוקטאז מעוגן לממברנה של הרטיקולום האנדופלזמטי.
עד לאחרונה הייתה הדעה הרווחת כי האנזים מורכב משבעה מתחמים חוצי ממברנה, כאשר האתר הפעיל שלו נמצא בקצה קרבוקסילי ארוך השוכן בציטוזול, אולם מחקרים עדכניים יותר הראו כי מדובר בשמונה מתחמים חוצי ממברנה.
בבני אדם, הגן ל-HMGCR ממוקם על הזרוע הארוכה של הכרומוזום החמישי (5q13.3-14).
אנזימים המבצעים את אותה הפעולה קיימים גם בבעלי חיים אחרים, בצמחים ובחיידקים.
HOTOL (ראשי תיבות באנגלית של HOrizontal Take Off and Laning) היה מיזם בריטי לפיתוח מעבורת חלל לשימוש חוזר, המצוידת במערכת הנעה העושה שימוש בחמצן אטמוספירי בשלב ההמראה והטיפוס אל החלל.
מטוס חלל זה תוכנן על ידי שתי חברות בריטיות גדולות - רולס-רויס ובריטיש איירוספייס (כיום BAE סיסטמס).
מטוס החלל הוטול אמור היה לטוס לחלל ללא השלכת שלבים או טילי עזר, תפיסה המכונה SSTO - Single Stage To Orbit.
HOT Zone (נקרא גם לעיתים HOT Zone HD) הוא ערוץ טלוויזיה ייעודי ישראלי של חברת אימג'ן מדיה המשודר למנויי חברת הכבלים HOT באפיק 5, ומתמקד בשידור סדרות רכש אמריקאיות.
הערוץ החליף את ערוץ AXN בכבלים והחל בשידוריו ב-4 בינואר 2009 בהפקת חברת דורי מדיה ספייק.
בספטמבר 2014 הועברה הפקת הערוץ לידי חברת "אימג'ן מדיה" של אבי בר בכבלים.
בערוץ פועל שירות Start Over המאפשר להתחיל את התוכניות המשודרת בלחיצת כפתור ופועלת במקביל בערוצי הסדרות המרכזיים של HOT.
ב-6 בנובמבר 2011 עבר הערוץ לשדר גם באיכות HD באפיק 505.
הערוץ מתמקד בעיקר בסדרות בנושאי פעולה ומתח.
חלקן סדרות עבר אשר HOT עדיין מחזיקה בזכויות השידור שלהן.
צ'אק - הערוץ שידר רק את 2 העונות הראשונות של הסדרה.
HMEE, ראשי תיבות של High Mobility Engineer Excavator, הוא מחפרון ממוגן צבאי תוצרת חברת JCB הבריטית.
הכלי נמצא בין השאר בשירות כוחות ההנדסה של צבא ארצות הברית וצה"ל.
ה-HMEE תוכנן ונבנה בעקבות צורך של כוחות הקואליציה במלחמת עיראק בציוד מכני הנדסי ממוגן אך בעל עבירות וניידות גבוהים, על מנת שינוע ביחד עם שיירות צבאיות ויבצע משימות הנדסיות שונות כגון פריצת צירים ועבודות עפר.
הכלי תוכנן על בסיס מחפרון של JCB שעליו נוספו 3 טונות של שריון, ומגיע למשקל של 16.8 טון מטרי.
ה-HMEE בעל יכולת הרמה של עד 2 טונות ועומק חפירה במחפר של עד 4 מטר.
המיגון כולל לוחות שריון וחלונות ממוגני-ירי.
על מספר כלים גם הותקן מיגון כלוב על מנת להגן על הכלי מפני רקטות נ"ט.
מהירותו המרבית היא כ-100 קמ"ש.
היותו מבוסס על מחפרון מאפשרת לו לבצע עבודות עפר מגוונות, החל מחפירה וכלה בהעמסת עפר למשאיות, אך גם לשאת מטענים כבדים בכף שלו ולגרור כלי רכב.
ה-HMEE משרת בקרב כוחות הקואליציה של מלחמת עיראק: ארצות הברית (800 כלים), אוסטרליה, ניו זילנד (6 כלים) ושוודיה (21 כלים).
ב-2011 נרכש ה-HMEE גם על ידי צה"ל עבור חיל ההנדסה הקרבית ונקרא "עמי".
הוא מיועד לפעילות הנדסית, פריצת צירים, טיפול במטעני חבלה ועבודות עפר בשטח בנוי ושטח עם מרחב תמרון קטן.
באקולוגיה ימית, אזור HNLC (High-Nutrient, low-chlorophyll) הוא אזור באוקיינוס שבו כמות הפיטופלנקטון קטנה וקבועה יחסית למרות הימצאות של ריכוז נוטריינטים גבוה (ניטראט, פוספט, חומצה צורנית).
תרכובות לא אורגניות חיוניות, כדוגמת ניטראט עשויים להימצא במי האוקיינוס בריכוז נמוך דיו כדי להוות גורם מגביל, אולם באזורי HNLC כמות הניטראט אינה נמוכה באופן משמעותי.
באזורי HNLC הגורם המגביל אינו ניטראט, אלא ברזל בצורה הזמינה לצריכה על ידי אורגניזמים.
אזורי HNLC משתרעים על פני כ-20% משטחי האוקיינוסים בכדור הארץ ב-3 אזורים עיקריים: האוקיינוס השקט באזור קו המשווה, האוקיינוס השקט באזור התת-אקרטי, והאוקיינוס הדרומי.
שתי תאוריות מרכזיות מסבירות את תופעת אזורי HNLC:
היפותזת הברזל (iron hypothesis) - על פי היפותזה זו חוסר בברזל מונע מהפיטופלנקטון להגיע לפריחה.
ברזל הוא מרכיב חיוני לצורך קיבוע חנקן הנדרש לייצורן של חומצות אמינו.
המחסור בברזל מעכב את הגדילה של פיטופלנקטון גדול יותר, כדוגמת צורניות, ואזורי HNLC גדלים במקום זאת מיני פיטופלנקטון קטנים המסוגלים לצרוך ברזל בריכוז קטן יותר.
היפותזת בקרת המרעה (grazing control hypothesis) - מיני פיטופלנקטון קטנים יכולים להיאכל על ידי מיקרו-זופלנקטון הידועים כפרוטוזואונים, ולאלו כושר התרבות שווה או גדול משל הטרף שלהם.
HOT DRAMA (בעבר נקרא: HOT Plus ו-HOT HBO) הוא ערוץ טלוויזיה ייעודי ישראלי של חברת הטלוויזיה והתקשורת HOT.
הערוץ משודר למנויי חברת הכבלים באפיק 4 (גם בפורמט HD).
הערוץ מתמקד בתוכניות וסדרות רכש מארצות הברית וארצות אחרות, וכן כלל תחילה שידורים חוזרים של מספר תוכניות מקור של HOT.
הערוץ נקרא תחילה "HOT Plus" והחליף את שמו ל-HOT HBO ב-1 בינואר 2017, לאחר ש-HOT רכשה את הזכויות לשידור תוכניות HBO באופן מלא.
במאי 2025 שם הערוץ שונה ל-HOT DRAMA.
הערוץ החל את שידוריו ב-8 בפברואר 2015, לאחר מיתוג מחודש והחלפת שמו מ"HOT Weekend", אשר שודר בעבר באפיק 20 ולאחר מכן באפיק 26 בסופי שבוע בלבד.
הערוץ עבר לשדר באפיק 4 והחליף את שמו ל"HOT Plus", והתחיל לשדר במשך כל ימי השבוע.
לאחר עליית הערוץ המחודש, הועבר ערוץ CBS Drama לשדר באפיק 29, לאחר ששודר באפיק 4 במשך כחודש בלבד, מינואר – פברואר 2015.
במהלך שנת 2016 רכשה חברת HOT זכויות של סדרות מבית HBO וב-3 באוקטובר 2016 החלו שידורי סדרות אלה בערוץ HOT Plus.
בעקבות זאת, ב-1 בינואר 2017 הוחלף שם הערוץ ל-"HOT HBO", והוא מותג מחדש יחד עם הלוגו של HBO.
זאת על אף שבערוץ משודרים גם תכנים אשר אינם שייכים לרשת זו.
עבור הערוץ נרכשו לשידור מגוון סדרות מיובאות, כולל פרקים חדשים של סדרות ששודרו לפני כן בערוצים אחרים.
לוח השידורים תחילה כלל גם שידורים חוזרים של סדרות ישראליות מבית HOT.
"בית הקלפים" (עברה מערוץ הוט 3)
"אבא אמריקאי" (עברה מערוץ הוט 3)
"השבוע שעבר עם ג'ון אוליבר" (עברה מערוץ הוט 3)
"חסרי בושה" (עברה מערוץ הוט 3)
"מד מן" (עברה מערוץ הוט 3)
"מחלקת גנים ונוף" (עברה מערוץ הוט 3 והוט קומדי סנטרל)
"זמן אמיתי עם ביל מאהר"
"מינדי" (עברה מערוץ הוט 3)
"פארגו" (עברה מערוץ הוט 3)
"כתום זה השחור החדש" (עברה מערוץ הוט 3)
"הרומן" (עברה מערוץ הוט 3)
"בייטס מוטל" (עברה מערוץ הוט 3)
"ילדי האנרכיה" (עונה 7, עברה מערוץ הוט 3 ו-HOT Zone)
"יומן השומן" (עברה מערוץ הוט 3)
HLA (ראשי תיבות של: High-Level Architecture) הוא שמה של ארכיטקטורת ביזור סימולציה על פני מחשבים מרובים.
בעזרת HLA, סימולציות ממוחשבות יכולות לבצע יחסי גומלין ביניהן, כמו להעביר מידע ולסנכרן פעולות, עם מחשבים אחרים, ללא תלות בפלטפורמה המרוחקת.אינטראקציה בין שתי פלטפורמות מבוצעת דרך שרת RTI (ראשי תיבות של Run-Time Infrastructure באנגלית).
HLA הוא סטנדרט אינטר-אופרבילי לסימולציות מבוזרות ומשמש לאימון, ניתוח והנדסה בתחומים רבים, צבאיים ואזרחיים.
הוא משמש סטנדרט ארכיטקטורי עבור סימולציות במשרד ההגנה האמריקאי (ה-DOD).
HLA מורכב ממושגי היסוד הללו:
השרת מספק ספריית פיתוח וממשק (API) תואם
Object model template או OMT - מגדיר איזה מידע מועבר בין סימולציות וכיצד הוא מועבר
Rules - חוקים שהסימולציה חייבת לציית להם כדי לעמוד בכללי הסטנדרט
Federation - מספר ישויות המקושרות על ידי RTI בעזרת OMT
Object - אוסף מידע הנשלח בין ישויות
Interaction - מאורע הנשלח בין ישויות
HOTAS (מאנגלית, ראשי תיבות של המילים Hands On Throttle And Stick, מילולית: "ידיים על מצערת וסטיק") הוא הכינוי שניתן לתפיסה ארגונומית בעיצוב תא הטייס, בעיקר של מטוסי קרב.
על פי תפיסה זו ממוקמים כפתורים ומתגים חיוניים על מוט ההיגוי והמצערת, וכך יכול הטייס לתפעל מערכות שונות במטוס ללא צורך להוריד את ידיו ממשק ההיגוי.
ממשק השליטה העיקרי של הטייס במטוס הקרב הוא באמצעות ידית המצערת, בעזרתה הטייס שולט על מנוע המטוס, ומוט ההיגוי (המכונה סטיק), בעזרתו שולט הטייס על משטחי הניהוג ובאמצעותם על תנועת המטוס בצירי הגלגול (תנועה ימינה שמאלה) והעלרוד (תנועה קדימה אחורה).
עומס זה הקשה על צוותי האוויר בתפעול מערכות המטוס במהלך תמרונים אינטנסיביים, בין אם בקרבות אוויר, בתמרונים הגנתיים נגד טילי קרקע-אוויר או אוויר-אוויר, בתמרון לקראת תקיפה או במהלך טיסה בקרבת תוואי הקרקע וכדומה.
עומס זה הקשה על תפעול המערכות בגלל שידיו של הטייס עסוקות, וגם אם הטייס יכול להוריד את ידו מהמצערת כוח הג'י יקשה על תפעול זריז ויעיל של המפסקים או הבוררים בתא.
כלומר, כדי לבצע את התפעול הרצוי אמור הטייס לעצור את התמרון, דבר שעלול לסכן את הטייס, את כלי הטיס ולמעשה את ביצוע המשימה.
בתקופה זאת החלה להתגבש התפיסה שניתן להשתמש בתחכום האוויוני הגדל בכלי הטיס ולהוסיף פונקציונליות לממשק הטייס על ידי הוספת מפסקים על המצערת והסטיק.
בדרך זו יישארו ידי הטייס עליהן במהלך תפעול המערכות הקריטיות לביצוע המשימה.
בתפיסה זאת מערכות האוויוניקה הרלוונטיות צריכות לתקשר יחדיו ולהגיב למפסקים ועל ידי שימוש בתצוגות מתקדמות כגון צגים רב-תכליתיים ותע"ל תוכל להציג את המידע הרלוונטי מול עיניו של הטייס ועל ידי כך לתרום למודעות המצבית של הטייס.
לדוגמה, תפעול מפסק אחד יכול להעביר את התצוגות ממצב ניווט לתצוגות של מכ"ם וחימוש ולהעביר את המערכות הללו למצב אוויר-אוויר או אוויר קרקע, ואף לבחור טיל או תותח.
אינטגרציה מתוחכמת כזאת של המפסקים על גבי המצערת והסטיק מקנה יכולת שליטה מתקדמת המייעלת את תפעול מערכות כלי הטיס.
תפיסת HOTAS יושמה לראשונה במטוס הקרב הבריטי אינגליש אלקטריק לייטנינג, שבו נעשתה השליטה במכ"ם המטוס ובבקרת הירי באמצעות כפתורים ומתגים על מוט ההיגוי.
תפיסת HOTAS מוטמעת בכל מטוסי הקרב מהדור הרביעי והלאה.
גם בתכנון מכוניות מרוץ כמו פורמולה 1 נעשה שימוש בתפיסה ארגונומית דומה, ומתגים חשובים ממוקמים על ההגה.
תפיסה דומה מוטמעת גם בבקרי משחק, כמו משחקי סימולטור טיסה.
למרות היתרונות הרבים שבתפיסת HOTAS, במטוסי קרב מתקדמים יש בכל זאת צורך במערכות נוספות כדי להקל על עומס העבודה הגדול של הטייסים.
במטוסים אלה קיימות מערכות פקודה קולית, הנענות לפקודה שנותן הטייס בקולו מבלי שיצטרך ללחוץ על מתג כלשהו, וכן מערכות כוונת קסדה המאפשרות הכוונת חימוש על ידי מבט של הטייס לכיוון המטרה.
Holyland Bikepacking Challenge, בקיצור HLC, היא תחרות אופני שטח לא ממוסדת, בסגנון בייקפאקינג, הקשה והארוכה ביותר בישראל.
היא נערכת פעם בשנה, מאז שנת 2014. חמש התחרויות הראשונות נערכו בעונת האביב.
התחרות השישית (2019) נקבעה לחודש אוקטובר.
התחרות נתפסת בעולם כאחת המגוונות והמעניינות בתחום ה-bikepacking , ומהווה אתגר מיוחד בנוף התחרויות בארץ ובעולם.
המסלול מורכב מעשרות קטעים המקושרים בקטעי ביניים.
קיימים שני מסלולים, המתחילים בכפר מג'דל שמס.
המסלול הקצר (כ-700 קילומטרים) מסתיים בירושלים, ומוקצבים לו עד שבעה ימים.
המסלול הארוך (כ-1400 קילומטרים) מסתיים באילת, ומוקצבים לו עד אחד עשר ימים.
זמן השיא למסלול הארוך נקבע בשנת 2015 על ידי חנוך רדליך, ועומד על 6 ימים, 11 שעות ו-29 דקות.
חלקים ארוכים במסלול חופפים לשביל ישראל ולשביל ישראל לאופניים.
כנהוג ב-bikepacking, כל מתחרה נושא על אופניו את כל הציוד הנדרש לו (מזון, ציוד לינה, כלים לטיפול באופניים).
אסור להיעזר בגורמים חיצוניים שאינם זמינים לשאר המתחרים.
ניתן לרכוש ציוד במהלך המסלול, וחובה לישון לפחות מחצית מן הלילות תחת כיפת השמיים.
המתחרים נושאים מכשירי איכון לווייניים.
הם מנווטים באמצעות מכשירי GPS, ומיקומם מופיע על מפה הזמינה ברשת.
HOT VOD Young (בתרגום חופשי לעברית: הוט VOD לצעירים) הוא שירות תכנים בהזמנה מיידית שמשודר ב-HOT.
הערוץ פועל בשיטת VOD וכולל בו את כל תוכניות כוכבי הילדים והנוער של HOT.
הערוץ הוקם ב-22 באפריל 2009 וכולל את הכוכבים של HOT.
משנת 2009 ועד 2012 בקטגוריית "פעוטות וקטנטנים" היו מחלקות לפי שמות:
באוגוסט 2016 עלו שני מופעי "HOT VOD Young LIVE", מופע לקטנטנים ומופע לילדים ונוער.
בקיץ 2017 חזרו המופעים ובקיץ 2018 חזר רק למופע ילדים ונוער.
ב-12 באוגוסט 2018 עלתה דרמת הנוער "אילת" מבית HOT VOD Young מיוצרי הלהיט "גאליס" (אף על פי שהסדרה הופקה על ידי ערוץ הילדים, הסדרה לא משודרת בערוץ הילדים בשל סיום הערוץ ב-HOT).
בנוסף הסדרה משודרת ב-HOT3 ובערוץ ספיד.
ב-30 במאי 2019 HOT הורידה מה-VOD חלק מהפקות המקור שלה עם ערוץ הילדים.
בכימיה, HOMO ו־LUMO הם שני סוגי אורביטלים מולקולרים.
המילים הם ראשי תיבות של Highest Occupied Molecular Orbital (בעברית: האורביטל המולקולרי המאוכלס הגבוה ביותר) ושל Lowest Unoccupied Molecular Orbital (בעברית: האורביטל המולקולרי שאינו מאוכלס הנמוך ביותר).
HOMO ו־LUMO נקראים לעיתים אורביטלי החזית למשל בתאוריית אורביטלי החזית .
הפרש האנרגיה בין ה־LUMO ל־HOMO נקרא מרווח ה־HOMO-LUMO.
גודל המרווח יכול לסייע בחיזוי החוזק והיציבות של קומפלקסים של מתכות מעבר, כמו גם את הצבע שהן ייצרו בתמיסה.
ככלל, ככל שהמרווח גדול יותר כך הקומפלקס יציב יותר.
אם נשווה בין תאוריית ה־HOMO ו־LUMO לבין תאוריית מבנה פסים, נראה כי דרגת ה־HOMO היא למוליכים למחצה אורגניים בערך מה שפס הערכיות הוא למוליכים למחצה אי אורגניים ונקודות קוונטיות.
אנלוגיה דומה ניתן לעשות בין ה־LUMO לבין פס ההולכה.
בכימיה אורגנו-מתכתית, גודל ה־LUMO יכול לעזור בקביעה היכן תתרחש תגובת סיפוח לליגנדי π (חוקי גרין–דייוויס–מינגוס ).
SOMO, קיצור של Semi Occupied Molecular Orbital (בעברית: האורביטל המולקולרי שמאוכלס למחצה), למשל דרגת HOMO שהיא חצי מאוכלסת, כלומר יש לדרגה זו רק אלקטרון אחד רדיקלי.
HP אינדיגו היא חטיבה של חברת היולט פקארד העולמית, העוסקת בייצור מכונות דפוס דיגיטלי.
החטיבה הוקמה בעקבות רכישתה של חברת אינדיגו שמפעליה בישראל, והיא ממשיכה להחזיק מפעלים בנס ציונה ובקריית גת.
תהליך הדפוס של HP אינדיגו ידוע ביכולתו לעשות התאמה לאיכות הדפסה של דפוס אופסט.
חברת HP-Indigo מעסיקה כ-2,500 עובדים במפעליה בפארק המדע קריית ויצמן שבנס ציונה ובפארק התעשייה קריית גת.
חברת "אינדיגו" נוסדה בשנת 1977 על ידי בני לנדא, עם עלייתו לישראל.
רישום החברה נעשה בהולנד לצורכי מס וקשר עם השוק המשותף.
פיתוחי החברה התבססו על טכנולוגיית LEP) Liquid Electrophotography), שהתאימה לשוק המכונות צילום המתפתח.
לנדא הגיע להסכם עם חברת סאווין (Savin Corporation) האמריקאית לפיו "אינדיגו" תעסוק בפיתוח עבור סאווין ותזכה לתמלוגים בתמורה.
לנדא אף הפך לאחראי על המחקר ופיתוח העולמי של סאווין, אך המוצר לא זכה להצלחה מסחרית.
בשנות ה-80 של המאה ה-20 נעשה פיתוח נוסף על בסיס רעיונותיו של לנדא ונוצר ה-ElectroInk, דיו נוזלי שנועד להחליף את הטונר במכונות הצילום ובמכונות הדפוס.
הטכנולוגיה נמכרה לחברות מובילות, ביניהם חברת הריס (Harris) אז יצרנית מכונות הדפוס הגדולה בעולם, תאגיד דופונט וחברת זירוקס יצרנית מכונות הצילום.
במקביל עסקה החברה בפיתוח של מכונת דפוס דיגיטלית על בסיס הטכנולוגיה.
בשנת 1993 התחיל השיווק של E-Print 1000. מכונה זו הייתה נקודת מפנה בשוק ההדפסה.
החידוש הגדול היה היכולת להדפיס ישירות מהמחשב וכך התאפשר לשנות את ההדפסה בין דף לדף, חידוש שלא היה קיים במכונות הדפסה עד אותה תקופה.
ביוני 1993 מכר לנדא 14 אחוז מ"אינדיגו" לג'ורג' סורוס בתמורה ל-50 מיליון דולר.
זו הייתה השקעתו הראשונה של סורוס בישראל.
לשם כך דילל לנדא את אחזקתו ל-70% וכך התאפשר לגייס כ-100 מיליון דולר.
כבר באותה שנה היו רווחי החברה 74 מיליון דולר.
בשנת 1997 ניהלה אינדיגו משא ומתן למיזוג עם חברת סאיטקס, אך המהלך לבסוף לא הושלם.
בשנת 2000 השקיעה חברת HP ב"אינדיגו" 100 מיליון דולר בתמורה לכ-13.5% מהמניות.
בשנת 2002 השלימה חברת HP את רכישת חברת "אינדיגו" תמורת 830 מיליון דולר.
בשנים שלאחר מכן המשיכה HP להשקיע בחברות דפוס בישראל, ורכשה את Scitex Vision בשנת 2005 וב- NUR Macroprinters בשנת 2007.
עם פיצולה של חברת HP לשתי חברות בשנת 2015, עברה "HP Indigo" לחברת HP Inc.
בבעלותה של HP התפתחה אינדיגו והפכה למובילה עולמית בתעשיית הדפוס הדיגיטלי.
בשנת 2002 הודיעו על המוצר הראשון שפותח בשיתוף עם חברת האם: ה-HP Indigo 5000 היה הדגם הראשון של דור הבד השני שלהם (המכונה "סדרה 2").
מוצרים אחרים השייכים לסדרה 2 כללו את סדרת ws4000 שהוזנה לגליל וסדרת 5000 גיליון הפלאש (שכללה דגמים כמו אינדיגו 5500, 5600 ו-HP Indigo 5900) וכן סדרת ה-3000. המכונות האחרונות בסדרה 2 סיימו ייצור ב-2018.
השקת סדרה 3 (מכונות דור שלישי)
בדראופה 2008 הודיעה אינדיגו על מכונת הדפוס הדיגיטלית אינדיגו 7000, עם יותר מ-70% תפוקה גבוהה יותר מסדרה 2. מוצר זה דחף עוד יותר את נקודת השבירה לעומת דפוס אנלוגי ואפשר לדפים רבים יותר להדפיס דיגיטלית.
מכונות נוספות שנחשפו בדרופה כללו את ה-Indigo W7200 ואת המכונה החדשה לתוויות, אינדיגו WS6000.
נכון לעכשיו (2019), מוצרי הפורטפוליו של מכונות סדרה 3 כוללים את HP Indigo 7900 (להדפסה מסחרית) ו-HP Indigo 6900 (עבור תוויות ואריזות)
מעבר לפורמט SRA3: הדור הרביעי של מכונות הדפוס
במרץ 2012 חשפה HP Indigo את מכונת הדפוס הדיגיטלי HP Indigo 10000 שהיא הדור הרביעי של תיק המוצרים של אינדיגו, ושחררה אותה לשוק שנה לאחר מכן.
זו הייתה מכונת הדפוס הראשונה של הדור הרביעי שלהם למוצרים, הראשונה בגודל B2. עד מרץ 2016 היו 200 התקנות לקוח של HP Indigo 10000 בעשרים מדינות.
בפברואר 2019 הודיעה HP Indigo על ההתקנה האלף של מכונות מהדור הרביעי.
עוד אבן דרך מרכזית הייתה ההשקה של PrintOS טכנולוגיה מבוססת ענן העוזרת ללקוחות לנהל את מכונת הדפוס ולהפיק יותר עבודות ביעילות, למנוע תקלות ולשמש כמנוע לחיבוריות וצמיחה.
מרץ 2019 HP אמרה כי למעלה מ-20 אלף משתמשים היו מחוברים ל-PrintOS.
אינדיגו של HP מסתמך על תמהיל של מכירות מכונות, מתכלים ושירותים לצורך הכנסות.
הלקוחות של פתרונות אינדיגו של HP כוללים דפסים מסחריות, אריזות גמישות, תוויות, וקרטון.
הם משתמשים במכונות אינדיגו כדי להדפיס מגוון רחב של יישומים הכוללים פוסטרים, אלבומי תמונות, ספרים, תוויות, שרוולים מתכווצים בחום, קרטונים מתקפלים, אריזות גמישות, דיוור ישיר, מדריכים ומשרות מיוחדות.
עסקאות בולטות מהשנים האחרונות כוללות:
עסקה עם Cimpress עבור "בערך 20" מכונות אינדיגו מהדור הבא, הוכרזה בדרופה 2016.
Shutterfly בשנת 2016 וב -2017 לרכישת כ־45 מכונות אינדיגו
עסקת האריזה הגדולה עד כה שנחתמה עם ePac Flexibles בשנת 2018
קבוצת המשתמש העצמאית של פתרונות אינדיגו היא dscoop.היא הוקמה בשנת 2005 ובשנת 2015 הגיעו למעלה מ-7000 משתמשים, כולל בעלים ואנשי צוות טכני.
בשנת 2004 הושקעו 100 מיליון שקל באתר ייצור חדש בקריית גת לייצור HP Indigo ElectroInk.
יש מתקן אחיות בסינגפור שמייצר גם אינדיגו אלקטרואנק.
בשנת 2007 נפתח מרכז חומרה באתר בקרית גת.
בסוף 2012 חנכה HP Indigo מפעל דיו שני בקרית גת, המתמקד בייצור ElectroInk למשפחת הדפוס הרביעי כמו מכבשי אינדיגו 12000, אינדיגו 20000 ואינדיגו 30000. מתקן זה של 118,000 מטרים רבועים היה הבניין הראשון שאינו למגורים במדינה, ומתקן הייצור הראשון של HP ברחבי העולם, שהוסמך לעמוד בתקן הסביבתי LEED Silver.
יקיר העיר נס ציונה לשנת 1994.
בשנת 2016 נבחרו HP Indigo והדפוס הדיגיטלי כאחת ההמצאות הישראליות המובילות ששנו את העולם, הם הונצחו עם בול דואר מיוחד והוצגו בתערוכה בנמל התעופה בן-גוריון.
כהוקרה כאחת היצואניות הבכירות במדינה, HP Indigo קיבלה את פרס היצואן המצטיין לשנת 2016.
בשנת 2018, HP Indigo קיבלה את אות הנשיא למתנדב על פעילותה בתחום ההתנדבות.
HSBC הולדינגס היא חברת החזקות פיננסית, המדורגת כתאגיד ה-15 בעולם על-פי הדירוג המשולב של פורבס.
משרדי ההנהלה העולמית של HSBC שוכנים במגדל HSBC (כיכר קנדה 8) בקנרי וורף שבלונדון.
הבנק הוא אחד מ-30 מוסדות פיננסיים גלובליים, שב-2009 המועצה ליציבות פיננסית (FSB) הגדירה כמוסד פיננסי בעל חשיבות מערכתית (SIF) ועלול להוות סיכון מערכתי במקרה של קריסה.
נכון לדצמבר 2024 זהו הבנק הרביעי בגודלו בעולם - והגדול ביותר בעולם שאינו סיני.
הבנק מחזיק סניפים ברחבי העולם.
מקורם של 80% מרווחיו הוא מחוץ לממלכה המאוחדת, לכן הוא מדווח על תוצאותיו בדולר אמריקני.
קרוב ל-22% מרווחיו מקורם בהונג קונג, שם שכן מטהו עד 1991.
הלוגו של HSBC, שצורתו משושה, נגזר מהדגל של תאגיד הבנקאות הונג קונג ושנגחאי מהמאה ה-19, שבעצמו נגזר מדגל סקוטלנד, המייצג את הצלב שהקדוש הנוצרי אנדרו (הקדוש הפטרון של סקוטלנד) נצלב עליו.
הקבוצה נקראת על-שם החברה שיסדה אותה, תאגיד הבנקאות הונג קונג ושנגחאי (The Hongkong and Shanghai Banking Corporation), בנק שהוקם בהונג קונג על ידי תומאס סת'רלנד הסקוטי, לטיפול בענייני הכספים של המסחר הבריטי במזרח הרחוק ב-1865. התאגיד נקרא HSBC.
בתחילת 2015 פורסמה רשימה של כ-100 אלף לקוחות מ-200 מדינות, שהחזיקו חשבונות בשלוחת HSBC בשווייץ, לאחר שהרשימה נמסרה על ידי עובד הבנק לגורמי חקירה בצרפת.
ברשימה גם יותר מ-6,000 לקוחות ישראלים.
בעקבות זאת החלה משטרת שווייץ בחקירה בחשד להלבנת הון בבנק.
הרשויות הפדרליות בארצות הברית ניהלו חקירה דומה, לאחר שהתברר להן שהבנק מלבין כספים עבור קרטל סינלואה, עבור החזבאללה ועבור ארגוני פשע וטרור רבים אחרים, כמו גם עבור מדינות אויב.
בסופו של דבר, הבנק הודה בכול החשדות והגיע לעסקת פשרה עם הרשויות במקום למשפט.
HSM (ראשי תיבות באנגלית של: Hardware Security Module, תרגום: מודול אבטחת חומרה) הוא מכשיר מחשוב פיזי השומר ומנהל מפתחות דיגיטליים, ומבצע הצפנה ופענוח לחתימות דיגיטליות, אימות חזק (Strong authentication) ופונקציות הצפנה אחרות.
בדרך כלל מודולים אלו מגיעים בצורה של כרטיס פלאגין או התקן חיצוני המתחבר ישירות למחשב או לשרת ברשת.
מודול אבטחת חומרה מכיל שבב Crypto-processor מאובטח אחד או יותר.
בשל התפקיד הקריטי שהם ממלאים באבטחת יישומים ותשתיות, HSMs או המודולים הקריפטוגרפיים מאושרים בדרך כלל בתקנים מוכרים בינלאומיים כגון Common Criteria או FIPS 140 כדי לספק למשתמשים אבטחה בלתי תלויה כי העיצוב והיישום של המוצר וכן אלגוריתמי ההצפנה חזקים.
הרמה הגבוהה ביותר של הסמכת אבטחה של FIPS 140 שניתן להשיג היא רמת אבטחה 4 (כללית).
כאשר משתמשים בה ביישומים פיננסיים, אבטחת HSM מאומתת לעיתים קרובות על פי דרישות HSM שהוגדרו על ידי מועצת התקנים של תעשיית כרטיסי התשלום (Payment Card Industry Security Standards Council).
ניתן להשתמש ב-HSM בכל יישום המשתמש במפתחות דיגיטליים.
בדרך כלל המפתחות יהיו בעלי "ערך גבוה" – כלומר תהיה השפעה שלילית משמעותית על בעל המפתח אם תהיה פריצה וגניבת המפתח.
הפונקציות המרכזיות של HSM הן:
אחסון מפתחות קריפטוגרפי מאובטח, לפחות עבור המפתחות ברמה העליונה והמפתחות הרגישים ביותר, המכונים לעיתים קרובות "Master keys"
שימוש בחומר קריפטוגרפי רגיש, למשל, ביצוע הצפנה עבור חתימה דיגיטלית
הפחתה בעומס שרתי יישומים לקריפטוגרפיה אסימטרית וסימטרית מלאה.
יחידות HSM נפרסות גם לניהול מפתחות "הצפנת נתונים שקופה" עבור מסדי נתונים ומפתחות להתקני אחסון כגון דיסק.
הם מספקים גם הגנה לוגית ופיזית הן על חומרים אלה, כולל מפתחות קריפטוגרפיים, מפני חשיפה, שימוש שאינו מורשה ותוקפים פוטנציאליים.
ניתן לשמור מטבעות קריפטוגרפיים בארנק מטבעות קריפטוגרפי על HSM.
HSG וצלר היא קבוצת כדוריד מהעיר וצלר שבגרמניה ומשחקת בליגה הגרמנית בכדוריד.
הקבוצה הוקמה ב-1992 ומגרשה הביתי שלה הוא ריטאל ארנה ומדי הקבוצה הם בצבע ירוק ולבן.
בשנת 1997 שברה שיא כשהעפילה לגמר גביע המדינה הגרמני, שם הפסידה 28:23 ללמגו.
ארבע שנים אחר כך שחזרה את ההישג.
הפעם בגמר הפסידה 26:22 לשווארטאו.
בקבוצה משחק מאז עונת 2007/08 הישראלי אבישי סמולר, שהגיע אליה היישר מהפועל ראשון לציון.
הוא שיחק מספר עונות עד שעזב ללאמגו.
בעונת 2008/09 הצטרף לקבוצה גם הישראלי חן פומרנץ שבא מקבוצתו בשווייץ.
פומרנץ עזב לאחר עונה בלבד.
HTC Corporation (לשעבר High Tech Computer Corporation) היא יצרנית טאיוואנית של טלפונים חכמים המבוססים בעיקר על מערכת ההפעלה אנדרואיד של Google.
החברה נוסדה ב-15 במאי 1997, כחברת מיקור חוץ.
כיום מייצרת החברה באופן עצמאי מוצרים תחת מותג HTC, ומוצרי OEM עבור שותפים וחברות אחרות.
עד שנת 2009 יצרה החברה בעיקר טלפונים סלולריים בעלי מערכת ההפעלה Windows Mobile של מיקרוסופט.
HTC חברה ב-Open Handset Alliance כחלק מתמיכתה בתקני החומרה המאפשרים את הרצת מערכת ההפעלה אנדרואיד.
דגם הטלפון HTC Dream, ששווק במספר מדינות כ-T-Mobile G1, היה הטלפון הראשון שיצא לשוק והתבסס על פלטפורמת אנדרואיד.
הוא הוצג בסתיו 2008 בארצות הברית, ולאחר מכן במדינות נוספות באירופה, באוסטרליה ובסינגפור.
בספטמבר 2017 הודיעה חברת גוגל על רכישת החטיבה האחראית על מכשירי גוגל פיקסל בחברת HTC תמורת סכום של 1.1 מיליארד דולר.
יושבת-ראש HTC היא צ'ר ואנג, בתו של אחד האנשים העשירים ביותר בטאיוואן, ואנג יונג-צ'ינג.
בנוסף לתפקידה כיו"ר HTC, מכהנת ואנג כיו"ר VIA Technologies.
נשיא החברה הוא פיטר צ'ואו.
מנהל הכספים הראשי הוא הוי-מינג צ'נג (Hui-Ming Cheng).
החטיבות הראשיות של HTC, לרבות חטיבת ההנדסה של IA (Information Appliance) וחטיבת ההנדסה של WM (Wireless Mobile) הן בעלי הסמכת תקן ISO 9001 / ISO 14001.
תהליך הצמיחה של החברה הואץ באופן דרמטי לאחר שנבחרה על ידי מיקרוסופט כשותפה בפיתוח פלטפורמת החומרה של מערכת ההפעלה Windows Mobile (מבוססת על Windows CE).
ההכנסות של HTC מהמכירות הסתכמו ב-2.2 מיליארד דולר לשנת 2005, גידול של 102% מהשנה הקודמת.
צמיחה זו צוינה כמהירה ביותר מבין חברות ההייטק בדירוג 100 החברות הטכנולוגיות של השבועון ביזנסוויק.
בספטמבר 2017 הודיעה גוגל כי היא תרכוש את פיקסל, החטיבה האחראית על פיתוח מכשירי סמארטפון ב-HTC, ותשלם 1.1 מיליארד דולר במזומן עבורה.
מוצרי HTC נמכרים תחת מספר שמות מותג, HTC, Dopod (חברת בת של HTC), i-mate ו-Qtek, ולעיתים קרובות הם ממותגים מחדש על ידי ספקי התקשורת הגדולים כדוגמת T-Mobile, Verizon Wireless, ספרינט נקסטל, O2, Vodafone, ו-AT&T.
חברת HTC החלה את דרכה כיצרן בתכנון מקורי (Original design manufacturer), כשתכננה וייצרה מחשבי כף יד מבוססי Windows Mobile עבור חברות כדוגמת דל, Fujitsu-Siemens, HP/Compaq ופאלם.
בארץ היא הייתה ידועה בתחילת שנות ה-2000 כיצרנית של מכשירי i-mate JAM ו-K-JAM, שהיו מחשבי כף-יד בשילוב טלפון סלולרי.
ב-2009 החלה HTC לעבור לשוק מכשירי האנדרואיד וכיום שוק הטלפונים הסלולריים שלה כולל בעיקר טלפונים מבוססי אנדרואיד מהסדרות, Desire, Sensation, one ועוד.
ב-5 באפריל 2016 הוציאה החברה HTC Vive, ערכת משקפי מציאות מדומה מהמתקדמות בעולם.
כרומטוגרפיה נוזלית בביצוע גבוה , ובקיצור HPLC, שנקראת גם כרומטוגרפיה נוזלית בלחץ גבוה , היא טכניקה אנליטית מתקדמת המבוססת על עקרונות הכרומטוגרפיה הנוזלית, שהיא שיטת הפרדה של חומרים, שמתרחשת ביעילות גבוהה בתוך מערכות מתקדמות מבחינה טכנולוגית.
מכשירי HPLC נגישים כיום לכל מעבדה כימית לשם בדיקות כימיות לקביעה של כמויות חומרים שונים ולזיהוים בשטחי מחקר מדעי שונים, בתהליכי פיתוח וייצור שונים בתעשייה הכימית ובאקדמיה, וכן במעבדות ממשלתיות ובמעבדות התעשייה הרוקחית, תעשיית המזון, הכימיה ותעשיות נוספות.
הקביעה הכמותית והזיהוי של החומרים הנבדקים נעשית כאשר הם המוכנסים אל המכשיר כדוגמאות נוזליות, מופרדים, ואז מתגלים בעזרת גלאים ל-HPLC, שעוזרים לזיהוי שלהם.
הדיווח על כך נעשה בצורה ממוחשבת.
התהליך המתרחש הוא כרומטוגרפיה נוזלית בלחץ גבוה מאוד.
הדוגמאות עם החומרים הנבדקים מוכנסות לעמדת הזרקה, משם הן מועברות אל תוך תווך זורם שמעביר אותם אל עמודה גלילית (קולונה Column ) הארוזה בחלקיקים נייחים שמרכיבים את הפאזה הנייחת (Stationary Phase).
קוטר החלקיקים האלה נע בין כ-2 מיקרומטר עד כ־10-20 מיקרומטר, תלוי במטרת העבודה.
התווך הזורם נקרא פאזה הנעה (Mobile phase), שהיא תמיסה נוזלית בהרכבים כימיים שונים.
הפאזה הנעה זורמת כל הזמן דרך כל מרכיבי המערכת הכרומטוגרפיית וההרכב שלה משפיע על מידת הנדידה השונה של כל אחד ממרכיבי הדוגמה דרך העמודה, ובכך היא מסייעת להפריד ביניהם.
גם ההרכב הכימי של הפאזה הנייחת, כלומר חלקיקי העמודה הכרומטוגרפית, משפיע על מידת ההשהייה של כל מרכיב ומרכיב בדוגמה הנבדקת.
לאחר ההפרדה החומרים מופיעים בזמנים שונים זה מזה בגלאים הייעודיים שמאפשרים את חישוב הכמות שלהם וקביעת הזהות שלהם, כפי שמתואר בספר Liquid chromatography detectors.
כפי שניתן לראות בציור בו יש סכימה של המערכת הכרומטוגרפית, המכשיר בנוי ממשאבה ששואבת תערובת ממסים בהרכב ידוע ומדויק של הפאזה הנעה, שזורמת ללא הפסק דרך כל מרכיבי המערכת.
קצבי הזרימה ב-HPLC אנליטי הנפוץ ביותר הם בסביבות 1 מ"ל לדקה, ויש גם שימושים אחרים במיקרו/ננו HPLC בקצבי זרימה נמוכים מזה בהרבה (מיקרוליטרים לדקה).
כאשר המכשיר משמש לניקוי חומרים הוא נקרא HPLC פרפרטיבי - Preparative ואז הוא יכול להגיע לקצבי זרימה של ליטרים לדקה.
הפאזה הנעה הנדחפת על ידי המשאבה, עוברת קודם כל דרך מערכת הדגימה וההזרקה, שדוגֶמת נפח מדויק מאוד מהדוגמה, ואז היא מעבירה אותו אל העמודה הכרומטוגרפיית (הקולונה) הארוזה בגרגרי הפאזה הנייחת ובדרך כלל נמצאת בתוך תנור ששומר על הטמפרטורה שלה קבועה.
נדרשים לחצים גבוהים מאוד במשאבה כדי להזרים את הפאזה הנעה דרך העמודה הכרומטורפית, מכאן שם הטכניקה.
מרכיבי הדוגמה מתעכבים בתוך העמודה בקצב שונה כל אחד לפי המבנה הכימי שלו, דבר שגורם להפרדתם זה מזה.
משם הם מועברים על ידי הפאזה הנעה אל הגלאי, שמגלה אותם ועוקב אחרי יציאתם מבחינת זמנים וכמויות שלהם.
תמונה של מערכת HPLC אמיתית נפוצה, קיימת ועובדת, על פירוט חלקיה נמצאת בציור המצורף כאן.
החומר ממנו בנויה הפאזה הנייחת נקרא גם 'מצע' (support).
בין שתי הפאזות האלה יש הבדלים בתכונות הפיזיקליות-כימיות (לדוגמה, באופן הנפוץ ביותר הפאזה הנייחת היא הידרופובית והפאזה הנעה היא הידרופילית) המונעים מהן להתערבב.
הפאזה הנעה זורמת כל הזמן ללא הפסקה דרך כל מרכיבי המערכת, כולל גם הדוגם והגלאי.
הדוגמה שעומדת לעבור אנליזה מוכנסת לדוגם, וממנו עוברת מנה קבועה ממנה אל זרם הפאזה הנעה היישר אל העמודה הכרומטוגרפית.